alexandrainst/scandi-wiki huggingface dataset:
Irkutsk oblast

Irkutsk oblast, (russisk Иркутская область) er ein provins (oblast) i Russland og eit av føderasjonssubjekta i den russiske føderasjonen. Det sjølvstyrte området Ust-Orda Burjatia var ein del av provinsen, men samstundes eit eige føderasjonssubjekt, fram til 1. januar 2008, då det vart innlemma fullstendig i Irkutsk oblast. Hovudstaden er Irkutsk, arealet er 767 900 km² og innbyggjartalet er 2 428 700 (2010).

Geografi 
Irkutsk oblast ligg i Sibir. I søraust, på grensa til republikken Burjatia, ligg Bajkalsjøen. Området er berglendt, med fjelltoppar opp til 3000 meter over havet. Dei største elvane er Angara og Lena. Opp til 75 % av territoriet er skogkledd. Klimaet er kaldt om vinteren og varmt om sommaren, med middeltemperatur - 26 grader celsius i januar, og 18 grader celsius i juli. I grunnen i Irkutsk oblast finst det kol, gull, og jarnmalm.

Demografi 

Folketalet i Irkutsk oblast har minka kraftig sidan oppløysinga av Sovjetunionen. Frå 1989 til 2006 gjekk det ned med 9,9 %. Den etniske samansetjinga i 2010 var:
 Russarar: 88,3 %
 Burjatar: 3,2 %
 Ukrainarar: 1,3 %
 Tatarar: 0,9 %

Dei største byane er Irkutsk (587 900 ibuarar), Bratsk (246 300) og Angarsk (233 600).

Politikk 
Ved valet til lovgjevande forsamling i Irkutsk oblast i oktober 2004 var dei største partia:
 Sameint Russland 30,2 %
 Kommunistpartiet 12,9 %
 Russlands agrarparti 9,1 %
 Rodina 9,1 %

Historie 
For tusen år sida var området folkesett av tyrkiske folkeslag. På 1200-talet vart området del av det mongolske verdsriket. Burjatane var det viktigaste folkeslaget som budde i området då russarane begynte å koma hit på 1500-talet. I løpet av 1600-talet vart området underlagt det russiske imperiet. Byen Irkutsk vart grunnlagd som fort i 1661 og fekk bystatus i 1686. I 1764 vart provinsen Irkutsk oppretta. Han omfatta då alt russisk område mellom elva Jenisej og Stillehavet. Frå 1803 heldt generalguvernøren over Sibir til i Irkutsk.

Under den russiske revolusjonen vart Sovjet-styret oppretta i byen Irkutsk i desember 1917, men sommaren 1918 vart området erobra av kontrarevolusjonære styrkar (kvitegardistar). I januar 1920 gjenerobra den raude arméen byen Irkutsk. I 1937 vart Irkutsk oblast oppretta, med Ust-Ordynsk-burjat-mongolske nasjonale distrikt som ein del av provinsen. Då Sovjetunionen vart oppløyst i 1991 vart Irkutsk oblast eit føderasjonssubjekt. 16. april 2006 vart det heldt folkerøysting om å slå Ust-Orda Burjatia saman med Irkutsk oblast. Dette fekk fleirtal og frå 1. januar 2008 har Ust-Orda Burjatia vore ein del av Irkutsk oblast.

Bakgrunnsstoff 

 Artikkel frå NUPI på engelsk
 Kommersant artikkel på engelsk
 Offisielle nettsider  på engelsk og russisk.

Russiske føderasjonssubjekt
Aspromonte

Aspromonte er eit fjellmassiv i provinsen Reggio Calabria i Calabria sør i Italia. Namnet tyder «surt fjell», eit namn bøndene i området gav fjellet fordi det bratte terrenget og steinete overflata var vanskeleg å dyrke. Frå fjellet ser ein ut over Messinasundet mellom Det joniske havet og Tyrrenhavet, der elva Pietrace renn ut. Den høgaste toppen er Montalto (1 956 moh). Bergarten består hovudsakleg av gneis og glimmerskifer, som dannar karakteristiske overlappande terrassar. Massivet er ein del av Aspromonte nasjonalpark.

På den korte kyststripa vert det dyrka sitrusfrukter, vin og oliven, medan vegetasjonen i høgare område stort sett er eik og steineik under 1000 meter, og furu, siciliansk furu og bøk over dette. Sitrusfrukta bergamott, som vert nytta i parfyme og som smaktilsetting Earl Grey-te, veks hovudsakleg berre sør i Aspromonte.

Attraksjonar i området er skisenteret Gambarie (1 311 m) og heilagdomen Madonna di Polsi i kommunen San Luca. Delar av innbyggjarane har halde på den greske kulturen og språket (såkalla griko).

Giuseppe Garibaldi gjekk i land her med 3000 frivillige i marsjen sin mot Roma. Han vart slått og fanga 29. august 1862 i slaget ved Aspromonte.

Kjelder 
Denne artikkelen bygger på «Aspromonte» frå ,  den 11. november 2007. 
 oppgav desse kjeldene: 
Wood, James, ed. (1907). The Nuttall Encyclopædia. London and New York: Frederick Warne.
 

Fjell i Italia
Calabria
Games Workshop

Games Workshop er eit britisk selskap som har spesialisert seg på å skape, produsere og selje miniatyrspel i forskjellige fantasiverder. Selskapet vart grunnlagt i 1975 Ian Livingstone og Steve Jackson.

Det er laga fleire dataspel basert på desse universa.

Miniatyrspel 
 Warhammer Fantasy
 Warhammer 40 000
 The Lord Of The Rings Strategy Battle Game

Dataspel 
 Dawn Of War - utgjeve i 2005. Tidlegare har denne fått utvidingane The Dark Crusade og Winter Assault. Den kommande utvidinga Soulstorm har som mål å utvide antallet hærar i til 9.

Anna media 
 White Dwarf - eit månedsmagasin
 Black Library - ein utgjevar

Bakgrunnsstoff 
 http://www.games-workshop.com/

Miniatyrspel
Spel
Britiske føretak
Skipingar i 1975
Produsentar av dataspel
Bellavista

Bellavista er eit fjell i Berninafjella på grensa mellom Italia og Sveits. Fjellet grensar til Fuorcla Bellavista i aust og Pass dal Zupò i vest. Det er fire toppar på hovudryggen med høgder på 3 799 m, 3 888 m, 3 890 m og 3 922 m frå aust til vest.

Første gong alle fire toppane vart kryssa var 10. september 1868 av Emil Burckhardt og Hans Grass. C. C. Branch og B. Wainewright med Martin Schocher som guide var dei første til å først krysse Bellavista-toppane og så dei tre toppane på nabofjellet Piz Palü 19. august 1889.

Kjelder 

Denne artikkelen bygger på «Bellavista (mountain)» frå ,  den 11. november 2007. 
 oppgav desse kjeldene:
 Collomb, Robin, Bernina Alps, Goring: West Col Productions, 1988

Bakgrunnsstoff 

 Bernina-massivet på SummitPost

Berninafjella
Engadin
Fjell i Alpane
Fjell i Italia
Fjell i Sveits
Fjell i Graubünden
Internasjonale fjell i Europa
Monte Bove

Monte Bove er eit fjell i Monti Sibillini i Appenninane i Marche, sentralt i Italia med ei høgd på 2 169 meter over havet. 

Det grensar til Ussitaelva i nord og til Vallinfantedalen i sør. På nord- og austsida av fjellet finn ein karakteristiske klipper av dolomittisk kalkstein.

Kjelder 

Denne artikkelen bygger på «Monte Bove» frå ,  den 11. november 2007.  
 

Bove
Bove
Marche
Breithorn

Breithorn er ein stort sett bredekt del av Alpehovudkammen som ligg i Wallis-Alpane på grensa mellom kantonen Valais i Sveits og regionen Aosta i Italia.

Breithorn-kammen har fem markante toppar. Den høgste og lettast tilgjengelege er Vesttoppen (Westgipfel). Vidare mot aust ligg Midttoppen (Mittelgipfel) og dei to Breithorn-tvillingane (Zwillinge). I aust endar Breithorn med Schwarzfluh (Roccia Nera).

Av fjella i Alpane på over 4 000 meter vert Westgipfel rekna som det enklaste fjellet å nå toppen av. Dette kjem av at kabelvogna opp til Klein Matterhorn tar klatrarane opp til eit utgangspunkt på 3 870 m. Standardruta frå sørvestsida går over eit isbreplatå før klatringa til sjølve toppen startar.

Breithorn vart først klatra i 1813 av Henry Maynard, Joseph-Marie Couttet, Jean Gras, Jean-Baptiste og Jean-Jacques Erin.

Kjelder 
Denne artikkelen bygger på «Breithorn» frå ,  den 11. november 2007.

Bakgrunnsstoff 

 Breithorn på Peakware - bilete
 Breithorn på 4000er.de
 Virtuell klatring på Breithorns med 360°-panorama 
 Breithorn, turberetningar og fotos 
 Litteratur 
 Helmut Dumler und Willi P. Burkhardt: Viertausender der Alpen. Bergverlag Rother, München 2001, ISBN 3-7633-7427-2.

Fjell i Alpane
Fjell i Italia
Fjell i Sveits
Carè Alto

Carè Alto er eit fjell i Adamello-Presanella-gruppa i Alpane i Italia med ei høgd på 3 465 meter over havet. Fjellet ligg nær Trento ovanfor San Valentino-dalen. Fjellet er ein del av Dei sørlege kalksteinsalpane.

Toppen av fjellet vart første gong nådd 5. august 1865 av S.T Taylor og H.F. Montgomery

Kjelder 
Denne artikkelen bygger på «Carè Alto» frå ,  den 11. november 2007.  
 

Fjell i Alpane
Fjell i Italia
Warhammer 40 000

Warhammaer 40 000 universet (uformelt ofte kjent som Warhammer 40k, WH40k eller berre 40k) er eit science fantasy miljø produsert av Games Workshop. Det fiktive universet er sett til det 41. millenium og er kjenneteikna av mørk og blodig dystopi som nyttar fleire legender, eventyr, religiøse verk og faktisk historie for inspirasjon.

Miljøet vert brukt som bakgrunn i miniatyrspelet ved same namn, fleire bøker ifrå The Black Library og dataspel. Grunna storleiken på gruppene i miljøet sine territorium, kan fleire historier trygt utspele seg på same tid utan å skape konflikt med kvarandre.

Miljøet 40K

Artar og grupperingar 
Universet har mange artar, fleire av dei splitta i to eller fleire grupper som ofte ligg i strid med kvarandre. Dei gruppene som Games Workshop hovudsakleg marknadsfører som eigne hærar er Chaos Space Marines, Daemonhunters, Dark Eldar, Eldar, Imperial Guard, Necrons, Orks, Space Marines, Tau Empire, Tyranids og Witch Hunters. Dette er ikkje alle artane og grupperingane som er med i miljøet 40k, då fleire er i bakgrunnsstoffet eller har ei rolle i andre spel.

Bakgrunnsstoff 

 games-workshop.com

Strategispel
Castore

Castore eller Castor er eit fjell i Wallis-Alpane på grensa mellom Sveits (Valais) og Italia (Aostadalen) med ei høgd på 4 228 meter over havet. Fjellet er det høgaste av to tvillingtoppar (det andre er Pollux) kalla opp etter Geminitvillingane i romersk mytologi. Castor ligg mellom Breithorn og Monte Rosa. Mellom Castor og Pollux ligg passet Passo di Verra eller Zwillingsjoch i ei høgd på 3 845 moh.

Fjellet vert vanlegvis klarta frå fjellhytta Capanna Quintino Sella på den italienske sida via Felikjoch og den lange, smale søraustryggen. Frå den sveitsiske sida startar ein oppstiging frå Klein Matterhorn og går over den italienske isbreen Mezzalama og vestsida av fjellet. Den første klatringa vart utført 23. august 1861.

Biletgalleri

Kjelder 
Denne artikkelen bygger på «Castor (mountain)» frå ,  den 12. november 2007. 
 oppgav desse kjeldene:

Bakgrunnsstoff 
 Castor på SummitPost

Fjell i Alpane
Fjell i Italia
Fjell i Sveits
Fjell i Valais
Fjell i Aostadalen
Internasjonale fjell i Europa
Catinacciofjella

Catinacciofjella (tysk Rosengarten) er ei fjellkjede i Dolomittane i Sør-Tyrol i Italia med ei høgd på 3 002 meter over havet. Ho ligg mellom Tires (Tiers), Val d'Ega (Eggental) og Fassadalane, om lag 10 km aust for Bolzano.

På grunn av dolomittmineral får Catinaccio ein rosa nyanse i solnedgang. Dette er opphavet til det tyske namnet, Rosengarten eller Rosehage, på fjella. 

Den høgaste fjelltoppen er Catinaccio d'Antermoia (Kesselkogel) på 3 002 meter over havet: Andre fjelltoppar er: 
 Cima Catinaccio (Rosengartenspitze) - 2 981 m
 Torri del Vajolet (Vajolet-Türme) - 2 813 m
 Croda di Re Laurino (Laurinswand) - 2 813 m
 Cima Sforcella (Tscheiner-Spitze) - 2 810 m 
 Roda di Vaèl (Rotwand) - 2 806 m 
 Croda Davoi (Teufelswand) - 2 727 m

Kjelder 

Denne artikkelen bygger på «Catinaccio Group» frå ,  den 12. november 2007.  
 

Fjellkjeder i Alpane
Fjellkjeder i Italia
Khan

Khan, også stava Xan, Han, Ke-Han, er ein tittel på ein herskar eller ein militær leiar i altaiske språk. Dei kvinnelege variantane er khatun, khatan og khanum. 

«Khan» var opphavleg berre ein tittel på tyrkisk for ein leiar av ein stamme.Mongolar og tyrkarar tok han med til større delar av Asia, og tittelen har no fleire tydingar, som kommandør, leiar eller herskar. Ein finn for det meste khanar i Sør-Asia, Sentral-Asia og Iran. 

Forskjellige mongolske, tyrkiske og hunarfolk frå Sentral-Asia tok med seg tittelen til Afghanistan og nordre India der han seinare vart teken i bruk av lokalbefolkninga som eit namn. Khagan (Khan av Khanar) eller Stor-Khan, var tittelen til Dsjengis Khan og hans etterkomarar.

Sjå og 
 Aga Khan

Titlar
Kongelege titlar
Altaiske språk
Cermis

Cermis er eit fjell i Lagorai-gruppa aust i Trentino i kommunen Cavalese i Italia. Fjellet er ein del av Val di Fiemme-Obereggen, som er eit kjent skiområde. 

Cermis var åstad for to av dei verste ulukkene med kabelvogner. Den første skjedde 9. mars 1976 då kabelen rauk og 42 menneske, inkludert 15 born, omkom. Ei 14 år gamal jente var den einaste som overlevde fallet på 200 meter. Den andre gongen omkom 20 menneske då eit amerikansk militærfly kutta kabelen ved eit uhell 3. februar 1998.

Kjelder 
Denne artikkelen bygger på «Cermis» frå ,  den 12. november 2007.

Bakgrunnsstoff 
 alpecermis.it

Fjell i Alpane
Fjell i Italia
Ciminifjella

Ciminifjella er ei gruppe skogkledde vulkanske åsar om lag 50 km nordvest for Roma i Italia. Dei er ein del av Antiappenninane som ligg mellom Appenninane og Tyrrenhavet. Dei ligg midt i Tuscia Viterbese og den høgaste toppen er Monte Fogliano (1 053 m). Vicosjøen, ein vulkansk kratersjø, ligg i åsane. 

Vegetasjonen består hovudsakleg av bøkeskog. Området er kjent for varmekjeldene sine, villaer frå renessansen og etruskiske ruinar.

Kjelder 
Denne artikkelen bygger på «Cimini Hills» frå ,  den 12. november 2007.  
 

Fjell i Italia
Lazio
Lars Iver Strand

Lars Iver Strand () er ein norsk fotballspelar som spelar for Strømsgodset. Strand er opphavleg frå Lakselv i Finnmark, og kom til Tromsø framfor 2001-sesongen. Han gjekk til Vålerenga i november 2007. Han vart lånt vekk til Tromsø i 2009, og var ei tid utan kontrakt. I 2012 tok han til å spela for Strømsgodset.

Strand er ein offensiv midtbanespelar, og han fekk sitt store gjennombrot i 2004, då han var ein av dei viktigaste spelarane då TIL kjempa om medalje i serien. Han fekk ein plass på A-landslaget i januar 2005, då Noreg spela nokre privatlandskampar i Midtausten.

Fotnotar 

Norske fotballspelarar
Vålerenga-spelarar
Tromsø-spelarar
Strømsgodset-spelarar
Folk frå Porsanger
Norske landslagsspelarar i fotball
Cistella

Cistella er eit fjell om lag midt i Lepontin-Alpane. Det ligg i Val d'Ossola-området og består av tre toppar: Hornet (2780 moh.), Cistella (2880 moh.) og Pizzo Diei (2906 moh.). Desse tre toppane er forbunde av eit relativt flate platå i ei høgd på 2600 meter, som truleg vart glatta ut av store isbrear. Med den karakteristiske utsjånaden er fjellet eit symbol på Ossoladalen.

Kjelder 
Denne artikkelen bygger på «Monte Cistella» frå ,  den 12. november 2007.  
 

Fjell i Alpane
Fjell i Italia
Civetta

Monte Civetta er eit fjell i Dolomittane i provinsen Belluno i Italia med ei høgd på 3 220 meter over havet. 

Nordvestsida av fjellet har bratte sider som er meir enn tusen meter høge.

Kjelder 
Denne artikkelen bygger på «Monte Civetta» frå ,  den 12. november 2007.

Bakgrunnsstoff 
 Reiseguide frå Wikivoyage

Fjell i Alpane
Fjell i Italia
Coglians

Coglians (friulisk Coliàns; tysk Hohe Warte) er eit fjell i Dei karniske Alpane på grensa mellom Italia (provinsen Udine) og Austerrike (Kärnten) med ei høgd på 2 780 meter over havet. Det ligg vest for Monte Croce Carnico-passet (Plöckenpass). 

Coglians består av karstformasjonar.

Kjelder 
Denne artikkelen bygger på «12. november 2007» frå ,  den 8. juni 2018.

Bakgrunnsstoff 
 Coglians på Hribi.net
 Panoramabilete av Coglians
 Coglians på Peakbagger

Fjell i Alpane
Fjell i Italia
Fjell i Austerrike
Studio Foglio

Studio Foglio er eit amerikansk teikneserie-studio, stifta og drive av Phil og Kaja Foglio.

I 1990-åra møtte og gifta Phil Foglio og Kaja Murphy seg. Seinare grunnla dei Studio Foglio, der dei skapte og gav ut Girl Genius. Grunna ein trong økonomisk situasjon, vart Girl Genius i April 2005 lagt ut som eit gratis tilgjengeleg produkt på nettet, for å kunne verke som eigenreklame for papirutgåva. I November 2005 fortalte Phil Foglio i eit intervju at dei hadde "firedobla talet på lesarar og tredobla salet" av tradisjonelle teikneseriar og liknande produkt.

Studioet har vunne prisar to WCCA-prisar for Girl Genius: «Outstanding Story Concept 2006» og «Outstanding Science Fiction Comic 2007»

Studio Foglio har no gratis tilgjengeleg og jamlege oppdateringar på nett for Girl Genius, Buck Godot og What's New?

Legg ein saman dei ulike dagane desse tre seriane vert oppdatert, er det ei teikneserieside som vert lagt ut kvar dag. Dette set Studio Foglio i ei særstilling.

Kjelder

Bakgrunnsstoff 
 Studio Foglio
 Girl Genius Online

Engelskspråklege teikneseriar
USA-amerikanske teikneseriar
Teikneseriar
Studio Foglio
Conero

Conero er eit nes i Italia like sør for byen Ancona ved Adriahavet. 

Namnet Conero kjem frå det greske namnet Komaròs, som viser til jordbærtre som ein finn i fjellsida. Conero er 572 meter høg og er det høgaste punktet på Adriatarhavskysten mellom Trieste og Gargano i regionen Puglia. 

Sidan 1987 har det vore ein nasjonalpark og verna økologisk område med 18 stiar og mange arkeologiske og historiske stader. Av dyreliv finn ein grevling, husmår, snømus, vandrefalk, isfugl og gråseglar. I tillegg til jordbærtre finn ein eik, steineik og aleppofuru. 

Andre kommunar i nærleiken er Sirolo og Numana.

Kjelder 
Denne artikkelen bygger på «Monte Conero» frå ,  den 12. november 2007.  
 

Nes i Italia
Fjell i Italia
Marche
Hell

Hell er ein tettstad i bygda Lånke i Stjørdal kommune i Trøndelag fylke, med . Her er ein gamal jarnbanestasjon på Meråkerbanen og Nordlandsbanen.

Namnet Hell på denne staden har opphav i det same namnet på ein gard i området, og kjem frå det gamalnorske ordet hellir, som tyder overheng, heller. Garden ligg i nærleiken av ein overhangande fjellknaus der det òg er helleristingar frå steinalderen.

For eit par hundre år sidan vart staden kalla Helle.

Hell ligg sørom Værnes lufthamn og Stjørdalselva. Fram til 1. januar 1962 var Hell administrasjonssentrum i Lånke kommune, som på denne datoen vart innlemma i det som då vart den nye Stjørdal kommune.

Kjelder

Bakgrunnsstoff 
 Historiske bilete frå Hell

Geografi i Stjørdal
Tettstader i Trøndelag
Teikneserieprisar

Teikneserieprisar er prisar og rangeringar av teikneseriar, mange av dei innanfor eit visst land. I nokre høve kan teikneseriar også vinna litterære prisar.

Nasjonale prisar

Norske teikneseriar kan vinna Sproing-prisen, først utdelt i 1987, er nedsett av norsk teikneserieforum, og gjev pris til beste norske teikneserie, beste omsette utanlandske serie og beste nykommar.

Prisar og rangeringar av gratisteikneseriar 

Web Cartoonist's Choice Awards (WCCA) søker å rangere gratis teikneseriar på nettet, ved hjelp av ein komite nedsett av desse teikneserieforfattarane. Det er årlege kåringar og har hatt 25 kategoriar. 

Buzzcomics og topwebcomics søker begge å rangere gratis teikneseriar på nettet, ved hjelp av brukarar sine stemmer.

Bakgrunnsstoff 
http://www.ccawards.com/
http://www.buzzcomix.net/
http://topwebcomics.com/

Teikneseriar
 *
Gravrøys

Gravrøyser er gravminne som, ulikt gravhaugar, er laga fullstendig av stein utan synleg innblanding av jord. Dei kan ha ein toppa eller kvelva profil, og grunnflata kan vera rund, oval, trekanta eller lang. 

I Noreg er gravrøyser kjent frå yngre steinalder til sein vikingtid; dei fleste av dei store og dominerande gravrøysene stammar truleg frå bronsealderen.

Bakgrunnsstoff
 Skildring av gravrøys i Karlsvika frå bronsealderen
 Skildring av gravrøysene på strandgravfeltet nedanfor Hå gamle prestegard på Jæren 

gravstader
arkeologi
bronsealderen
jarnalderen
Thomas Hylland Eriksen

Thomas Hylland Eriksen () er ein norsk professor i sosialantropologi som er aktiv både som forfattar og samfunnsdebattant. Han har særleg engasjert seg i emne som globalisering og identitet, og har teke problemstillingar knytt til dette opp i fleire bøker.

Utmerkingar 

 I 1999 fekk han Arthur Holmeslands pris for sakprosa saman med Dag Olav Hessen.
 I 2002 fekk han formidlingsprisen til Noregs forskningsråd.

Bakgrunnsstoff 
	
 Personleg nettstad

Eriksen, Thomas Hylland
Norske sosialantropologar
Vinnarar av Arthur Holmeslands pris for sakprosa
Tippeligaen 2008

Tippeligaen 2008 var den 18. sesongen av Eliteserien i fotball som gjekk under namnet Tippeligaen. Regjerande meister var Brann. Molde FK og HamKam var nyopprykte, i tillegg til Bodø/Glimt, som hadde vunne kvalifiseringskampane mot Odd Grenland. 

Stabæk vart seriemeister for første gong, medan Fredrikstad og Tromsø tok høvesvis sølv og bronse. På grunn av utvidinga av Tippeligaen rykte berre eitt lag direkte ned. Dette laget vart til slutt HamKam medan Aalesund heldt plassen etter å ha vunne over Sogndal i kvalifiseringa.

Sesongen starta 29. mars. Ti rundar vart spelt før EM-pausen i juni, som var kort sidan Noreg ikkje deltok i EM-sluttspelet.

Andre halvdel av sesongen starta søndag 29. juni, same dag som EM-finalen vart spelt i Wien. Siste (26.) serierunde vart spelt første helg i november. HamKam vart innvilga bortekamp i første serierunde då nye Briskeby gressbane ikkje var ferdig.

Tabell

Nytt seriesystem

Tippeligaen vart utvida til 16 lag frå og med 2009-sesongen. Dette vart vedteke på Fotballtinget på Hamar 8. mars 2008. Der vart det òg avgjort at eitt lag skulle rykke ned frå Tippeligaen til Adeccoligaen, tre lag rykke opp frå Adeccoligaen til Tippeligaen, medan det laget som hamna på 13. plass i Tippeligaen skulle spele kvalifisering mot det laget som hamna på 4. plass i Adeccoligaen.

Statistikk
●
Tromsø
●
Bodø/Glimt
●
Rosenborg
●
Molde
●
Aalesund
●
Brann
●
Viking
●
HamKam
●
Lillestrøm
●
Vålerenga, Lyn
●
Stabæk
●
Fredrikstad
●
Strømsgodset

Tilskodartal

Arenaer

Heimebaner for 2008-sesongen:

Dommarar 

Noregs Fotballforbund hadde sett opp desse dommarane for sesongen 2008:

Målskårarar

Svenske Daniel Nannskog i Stabæk vart toppskårar med 16 krediterte mål.

Terminliste

Oversikt/resultat
 Tabellen skal lesast slik: Heimekampar ligg vassrett, medan bortekampar er plassert loddrett. (Merk at bortemål er plassert til høgre i loddrett kolonne).

Kjelder

Denne artikkelen bygger på «Tippeligaen 2008» frå ,  den 6. mai 2013. 
 oppgav desse kjeldene:
 Noregs fotballforbund
 fxt.no – Slik spilles Tippeligaen 2008
Cornizzolo

Cornizzolo (vestlombardisk Curnisciöö) er eit fjell i Italia i provinsen Lecco i Lombardia.

På toppen av fjellet, som er 1 241 meter over havet, står ein kross medan Maria Consigliere-hytta ligg på tusen meters høgd. Cornizzolo er kjend for folk som driv med hanggliding og paragliding, sidan det er mogeleg å utføre sporte ved fjellet året rundt. 

I ein liten dal i fjellet ligg klosteret San Pietro al Monte frå 1000-talet. Fjellet var eit heilag fjell og sete for den førkeltiske kulten Anguana) og seinare for romarar og kristne. Ved foten av fjellet ligg helgenskrinet til St. Miro, kapellet St, Michael ved Lazzaretto, kapellet Vår frue av dei sju sorger, La Santa, St. Francis-kyrkja , St. Vitus og Modest-kyrkja , klosteret St. Calocero, St. Nazarus-kyrkja , St. Andreas-kyrkja ved Isella, Pilegrimshuset, St. Stefan-kyrkja , kapellet Vår frue av Caravaggio, klosteret Barnabitefedrene, St. Lorence-kyrkja, helgenskrinet til Vår frue av snøen, kyrkja av Den heilage ande, St. Anton-kyrkja, St. Martin-kyrkja, St. Thomas-kyrkja og mange andre religiøse bygningar.

Kjelder 
Denne artikkelen bygger på «Cornizzolo» frå ,  den 13. november 2007.

Bakgrunnsstoff 

Fjell i Italia
Corno Grande

Corno Grande er eit fjell i Gran Sasso-massivet i Italia. Det er den høgaste fjelltoppen i Appenninane og på Den italienske halvøya med ei høgd på 2 912 meter over havet. I den nordlege dalbotnen ligg den sørlegaste isbreen i Europa, Calderonebreen (Ghiacciaio del Calderone). 

Fjellet vart først klatra i 1573 av Francesco De Marchi frå Bologona i lag med Francesco Di Domenico. Den vanlegaste ruta til toppen er langs vestryggen, men det finst òg mange ruter frå sørsida.

Kjelder 
Denne artikkelen bygger på «Corno Grande» frå ,  den 13. november 2007.  
 

Appenninane
Fjell i Italia